टाइम8 आगस्त 20: बर’ थुनलाइनि सासे गेदेमा थुनलाइगिरि धरणिधर औवारि बिथांआ रुंसारि जानाय खौरांखौ मोननानै बर’ थुनलाइ आफादा जिउमानि अराय गोजोननि थाखाय आर’ज गाबदों होननानै बर’ थुनलाइ आफादनि गाहाइ नेहाथारी प्रसान्त बर’आ फोरमायदों। बिथाङा फोरमाय बावनाय बादिब्ला रुंसारी धरनीधर औवारीनि नखरनि सुबुंफोरनिसिम दुखुनि रादाब दैथाय हरदों। बिथां गेदेमा थुनलाइगिरिया बर’ माहारिनो होलांनाय जिउनां बिहोमाफोरनि फारसे मानहोनानै गासै जिला आरो गुदि आफादफोरा गाबोन सानसेनि थाखाय बर’ थुनलाइ आफादनि फिरफिलाखौ गाहायै बिरहोनानै दुखु फोरमायनो बर’ थुनलाइ आफादनि गाहाइ नेहाथारीया खावलाय हरदों।